burgasdotpro/wikipedia huggingface dataset:
Claudio Abbado

Claudio Abbado (* 26. jún 1933, Miláno, Taliansko – † 20. január 2014, Bologna) bol taliansky dirigent a klavirista. Patril k najvýznamnejším žijúcim dirigentom veľkých symfonických a operných orchestrov. 
Životopis.
Pochádzal z rodiny hudobníkov: otec bol profesorom hry na husliach, matka klaviristka. Hru na klavír študoval v Miláne, dirigovanie vo Viedni. Ako dirigent debutoval v roku 1958, v roku 1963 zvíťazil v dirigentskej súťaži Dmitria Mitropoulousa v New Yorku. Jeho úspešná kariéra pokračovala najskôr získaním miesta dirigenta a v roku 1971 umeleckého riaditeľa opery La Scala v Miláne. Súčasne pôsobil ako stály dirigent Viedenského filharmonického orchestra a hlavný hosťujúci dirigent Londýnskeho symfonického orchestra. Z jeho iniciatívy vznikol v roku 1986 Mládežnícky orchester Gustava Mahlera (nem. Gustav Mahler Jugendorchester). Od roku 1988 dirigent a umelecký riaditeľ Viedenskej štátnej opery (Wiener Staatsoper), v rokoch 1989 - 2002 pôsobil ako šéfdirigent svetoznámych Berlínskych filharmonikov. 
Spolupracoval so Slovenským filharmonickým zborom pri inscenovaní operných predstavení.
Borawli

Borawli (alebo Amarti) je názov v súčasnosti neaktívneho menšieho stratovulkánu, nachádzajúceho sa na východnom brehu jazera Afrera v Etiópii. Stavba sopky je tvorená prevažne trachytickými a bazaltovými horninami, pričom trachytické lávy sú mladšie. Absolútne najmladšie sú obsidiánové dómy na južnej strane vulkánu, ktoré sú zdrojom obliakov pemzy, nachádzajúcich sa v okolí jazera Afrera.
Krtovité

Krtovité () je čeľaď hmyzožravcov.
Ich najznámejším zástupcom je krt obyčajný, žijúci aj na Slovensku. 
Krty žijú v podzemných chodbách, živia sa bezstavovcami, ktorých vyhľadávajú pomocou sluchu a čuchu.
Thomas Digges

Thomas Digges (* 1546 – † 24. august 1595) bol anglický matematik a astronóm, syn Leonarda Diggesa, vynálezca teodolitu a známy popularizátor vedy.V roku 1576 upravil Kopernikovský systém odstránením vonkajšej sféry hviezd a nahradením hviezdami vypĺňajúcimi neohraničený vesmír.
Tat Ali (sopka)

Tat Ali je dominantný vulkán pohoria Tat Ali, ktoré sa nachádza východne od jazera Afrera v Etiópii.Štítový vulkán holocénneho veku je tvorený rôznorodými horninami, prevažne však bazaltami a pórovitými sklami (tzv. "pantelleritmi"). Sopku pretína severozápadno-juhovýchodný zlomový systém, ktorý je pôvodcom posledných erupcií. Najmladšie lávové prúdy sa nachádzajú na vrchole sopky, taktiež je tam prítomná aj fumarolická aktivita.
Mat Ala

Mat Ala je najjužnejšie umiestnený vulkán pohoria Tat Ali v Etiópii. Sopka je ukončená kalderou s rozmermi 2,5 × 3,5 km a výškou stien 300 m. Kaldera je popretkávaná početnými zlomami v línii sever-juh. Sopka bola aktívna počas holocénu, zvyšková fumarolická aktivia pretváva v zlomovom pásme juhozápadne od sopky.
Arnošt Dittrich

Arnošt Dittrich (* 23. júl 1878, Dubá, Rakúsko-Uhorsko – † 15. december 1959, Lomnice nad Lužnicí, Česko-Slovensko) bol český astronóm. V roku 1934 bol vymenovaný za mimoriadneho profesora na pražskej univerzite. Vo svojich prácach sa okrem astronomickej tematiky venoval aj otázkam teórie relativity a gravitácie. 
Životopis.
Arnošt Dittrich študoval matematiku a fyziku na univerzitách v Prahe a vo Viedni. Potom 18 rokov vyučoval na strednej škole. V roku 1920 sa habilitoval na pražskej univerzite pre kozmickú fyziku a začal pracovať na observatóriu v Starej Ďale (Hurbanovo), kde sa zaoberal skúmaním zemského magnetizmu. V roku 1927 sa stal riaditeľom tohto observatória.
Ma Alalta

Ma Alalta alebo Pierre Pruvost je v súčasnosti neaktívny stratovulkanický komplex, nachádzajúci sa západne od Danakilskej preliačiny v Etiópii. Komplex je tvorený prevažne trachytickými a ryolitovými horninami a pozostáva z masívneho stratovulkánu a dvoch kaldier s rozmermi 8 × 5 km a 5 × 2,5 km. Posledná aktivita vyprodukovala niekoľko obsidiánových dómov na južných svahoch. Na niektorých dómoch pretrváva fumarolická aktivita.
Abbás

Abbás alebo Abbáss môže byť:
Abbas môže byť:
Oleg Vasilievič Dobrovoľskij

Oleg Vasilievič Dobrovoľskij (* 12. december 1914 – † 1989) bol ruský astronóm, ktorý sa venoval fyzike komét a meteorov, štatistike hviezd, kvazarom a dvojhviezdam.
Adam Mickiewicz

Adam Mickiewicz, celým menom Adam Bernard Mickiewicz, (* 24. december 1798, Zaosie, Bielorusko – † 26. november 1855, Istanbul, Turecko) bol poľský básnik, dramatik a publicista. Hlavný predstaviteľ poľského romantizmu. V roku 1824 bol deportovaný do Ruska, od roku 1829 žil v západnej Európe.
Diela.
Poľský romantizmus je spojený s národným bojom za samostatnosť a jeho duchovným vodcom sa stal Adam Mickiewicz.
Počas univerzitných štúdií sa stal členom tajného študentského spolku, ktorého cieľom bola vlastenecká výchova, vzdelávanie a družnosť. Idey tejto skupiny vyjadril v "Óde na mladosť" (1820). Veril, že mládež privedie svet k vzájomnej láske a priateľstvu. Báseň ovplyvnila aj štúrovcov. Po odhalení tajného spolku Mickiewicza odsúdili do vyhnanstva v Rusku. Tu napísal historický epos "Konrad Wallenrod" (1828). Hrdina, ako člen porobeného litovského národa, môže bojovať proti nepriateľovi len tak, že sa uchýli k pretvárke a zrade. Získa dôveru križiakov, ba stane sa ich veľmajstrom. Ich vojská pošle do záhuby a sám tragicky zomiera. Základnou myšlienkou diela je, že silný jednotlivec preberá zodpovednosť za osudy vlasti a má právo použiť všetky prostriedky na jej záchranu. V roku 1829 odišiel Mickiewicz do emigrácie, kde pôsobil ako publicista. V Paríži napísal národný epos "Pán Tadeáš" (1834). Dejový rámec tvorí spor dvoch šľachtických rodín o starý zámok. Roztržku ukončí láska mladých, Tadeáša a Zošky a boj proti spoločnému nepriateľovi, cárskemu vojsku. Dielo sa končí optimisticky, príchodom poľských légií Napoleonovej armády.
Epos je obrazom poľského života, zvykov a mravov vidieckej šľachty. Počas krymskej vojny odišiel Mickiewicz do Turecka, kde organizoval poľské oddiely proti Rusku. Zomrel v Carihrade počas morovej epidémie.
Adam Mickiewicz sa stal na západe reprezentantom slovanského sveta, stelesňujúc myšlienky národnooslobodzovacieho boja.
Bertil Lindblad

Bertil Lindblad (* 26. november 1895, Örebro, Švédsko – † 25. jún 1965, Saltsjöbaden) bol švédsky astronóm.
V roku 1914 promoval na Uppsala universitet, kde sa stal v roku 1920 docentom. Od roku 1927 bol profesorom a astronómom Kráľovskej švédskej akadémie vied a riaditeľom "Stockholms observatorium".
Lindblad priniesol dôležité poznatky o svietivosti hviezd. Skúmal najmä rotačný pohyb našej Mliečnej cesty a štruktúru galaxie. V roku 1925 zverejnil hypotézu o rotácii našej galaxie, ktorú v roku 1927 potvrdil Jan Oort a jeho kolegovia.
Ocenenia.
Boli po ňom pomenované kráter na Mesiaci a planétka 1448 Lindbladia.
Thalía (album)

Thalía je eponymný debutový sólový album Thalíe. Album produkoval Alfredo Diaz Ordaz a vyšiel v Mexiku vo vydavateľstve Fonovisa v roku 1990. Album pozostáva zo skladieb v štýle rocku a popu 80. rokov a balád. Single „Saliva“ a „Un Pacto Entre Los Dos“" boli veľmi kontroverzné kvôli ich šteklivým témam, ale napriek tomu veľmi úspešné, a dnes sú považované za Thalíinu klasiku spolu s piesňou „Amarillo Azul“.
SRB

SRB môže byť:
Srb môže byť:
Boyna

Boyna môže byť:
Dabbahu

Dabbahu (iné názvy: Boyna, Boina, Moina) je masívny stratovulkán, nachádzajúci sa asi južne od sopky Alayta v Afarskej depresii v Etiópii. Sopka je tvorená obsidiánovými dómami a lávovými prúdmi a pemzovými troskovými kužeľmi, prekrývajúcimi staršie horniny, prevažne bazaltovo-trachytického zloženia. Početné fumaroly sa tiahnu po chrbáte vulkánu severovýchodným smerom, až k vulkánu Alayta. Erupcia z roku 2005 si vyžiadala evakuáciu asi 6 000 ľudí z okolitých dedín.
Zrodenie tragédie z ducha hudby

Zrodenie tragédie z ducha hudby () je kniha Friedricha Nietzscheho, ktorá vyšla začiatkom roka 1872.
Obsah.
Nietzsche vo svojej knihe predstavuje intelektuálnu dichotómiu dvoch elementov: "apolónskeho" a "dionýzskeho". Prvý predstavuje, zjednodušene povedané, formálne diferencovanú realitu, druhý zasa formálne nerozlíšenú realitu. Apolónske je šifrou pre rozum, rozlíšenosť, krásu, dokonalosť, realizuje sa vo výtvarnom umení. Dionýzske je zasa stelesnením nerozlíšenosti, hudby, tanca, opojnosti, prekračovania hraníc a orgiastickej vášne. Podľa Nietzscheho tieto dva elementy bojujú o kontrolu nad ľudskou existenciou.
Antická tragédia bola podľa Nietzscheho najvyššou formou umenia, pretože spájala oba tieto elementy do kompaktného celku, čím divákovi umožnila zažívať širokú škálu životných situácií. Dionýzsky element sa nachádzal v hudbe zboru, zatiaľ čo apolónsky element bol prítomný v dialógu. Apolónsky duch tak prepožičiaval dionýzskej abstraktnosti formu.
Rozvoj antickej tragédie podľa Nietzscheho prerušil až nástup Sokratovej racionalistickej filozofie. Rovnováha apolónskeho a dionýzskeho elementu v modernom umení sa podľa neho dá dosiahnuť "znovuzrodením tragédie" z hudby, ako sa oň vo svojich operách pokúšal Richard Wagner.
Klasickí filológovia Nietzscheho doby knihu odmietli.
Dabbajra

Dabbajra je v súčasnosti neaktívny štítový vulkán, nachádzajúci sa v západnej časti Afarskej depresie v Etiópii. Je to najzápadnejšie umiestnený vulkán Afarskej depresie. Sopka je tvorená prevažne bazaltovými horninami. Viac prekremenené (horniny s vyšším obsahom SiO2) sú vulkanické produkty (dómy a lávové prúdy), sústredené pozdĺž chrbáta sopky.
Gestaltistická metodológia

Gestaltistická metodológia vznikla ako reakcia na Wundta.
Založil ju Max Wertheimer v roku 1912 spolu s Koffkom a Kohlerom.
Tvarová psychológia je postavená na holistickom princípe, celok považuje za viac ako súčet častí a jednotlivé vníma skôr ako tvary (nemecky gestalt) celku, než ako samostatné, oddeliteľné časti.
Snažili sa vysvetliť, ako vnímame tvar, rýchlosť, hĺbku a čas.
Tvarová psychológia (tiež gestalt psychológia, gestalt princípy alebo gestaltismus) presadzuje zásadu tzv. celistvosti.
Hararu Tärara

Hararu Tärara (iný prepis: Hararu Terara, iné názvy: Hararu, Hararo, Manda Hararo) je vulkanický komplex , pozostávajúci z viacerých štítových sopiek ("Manda Hararo", "Unda Hararo", "Gablajtu") a trhlinových zón ("Gumatmali"), nachádzajúci sa na južnom okraji Afarskej depresie v Etiópii. Komplex má šírku 105 km a dĺžku 20-30 km. Predstavuje v podstate vyzdvihnutú časť riftovej zóny. V historickej dobe nie je doložená žiadna erupcia, ale vek podložných sedimentov pod lávovými prúdmi komplexu má približne 8 000 rokov, čo indikuje jeho pomerne mladý vek. To že komplex nie je vyhasnutý, dokladajú aj hydrotermálne pramene a aktívne fumaroly. V auguste 2007 komplex obnovil aktivitu, keď došlo k výlevu láv z viacerých trhlín.
Pruská akadémia vied

Pruská akadémia vied (po nemecky "Preußische Akademie der Wissenschaften") bola založená 11. júla 1700 brandenburským kurfirstom Friedrichom III. podľa plánov Gottfrieda Wilhelma Leibniza v Berlíne ako "Kurfirstská brandenburská spoločnosť vied". Za jej prvého prezidenta bol vymenovaný Gottfried Wilhelm Leibniz.
Groppo (sopka)

Groppo je menší, 930 m vysoký neaktívny stratovulkán, nachádzajúci sa v Etiópii, severovýchodne od mesta Däse (Dese, Dase, Dessie). Sopka je tvorená prevažne ryolitovými horninami. Predpokladaný, ale nepotvrdený vek poslednej erupcie je asi pred 2 000 rokmi.
Kurub Tärara

Kurub Tärara (iný prepis: Kurub Terara) alebo Kurub alebo po taliansky Monte Corub je menšia štítová sopka, nachádzajúca sa približne v strede spojnice medzi sopkami Manda Hararo a Borawli v Etiópii. Stavba sopky je tvorená prevažne bazaltovými horninami. S výnimkou pozorovanej fumarolickej aktivity v 30. rokoch 20. storočia nie je doložená žiadna sopečná aktivita vulkánu.
Däma’ali Tärara

Däma’ali Tärara (iný prepis: Dema’ali Terara; iný názov: Sira’äri Isatä Gämora; talianske názvy: (Monte) Dama(i) Ali, Monte Dhamalil) je v súčasnosti neaktívny, rozľahlý štítový vulkán, nachádzajúci sa na severozápadnom brehu jazera Abbé vo východnej Etiópii. Prevládajúce horniny stavby vulkánu sú bazalty, no severné, západné a južné svahy sú pokryté reťazou ryolitových dómov a lávových prúdov. Hlavný kráter sopky je obkolesený prstencom satelitných kráterov, kopírujúcich steny staršej kaldery. Posledná erupcia sopky bola zaznamenané v roku 1631, odvtedy sú aktívne iba fumaroly a hydrotermálne pramene, sústredené v okolí krátera.
Zoznam matematických článkov/2

Tento index bol automaticky vygenerovaný podľa tejto . Obsahuje 6 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
2.
2 (číslo)2 147 483 647
22.
22 (číslo)
27.
273 (číslo)
29.
29 (číslo)
2d.
2D
Greatest Hits

Greatest Hits je bežné označenie pre album, na ktorom sú najpopulárnejšie umelcove skladby.
Involúcia

Involúcia môže byť:
Involúcia (matematika)

Involúcia alebo involutívne zobrazenie na množine formula_1 je každé také zobrazenie formula_2 ktoré je svojim vlastným inverzom, čiže pre každé formula_3 platí
Ekvivaletne, zobrazenie formula_5 je involutívne, ak
Unárnej operácii na množine formula_1 sa hovorí involutívna operácia ak je involutívna ako funkcia vo vyššie vymedzenom zmysle.
Ľahká železnica

Ľahká železnica alebo ľahké metro (light rail) je forma mestskej koľajovej dopravy, ktorá používa menej masívne vybavenie a infraštruktúru ako podzemná rýchlodráha, s modernými ľahkými koľajovými vozidlami. Najviac sa ľahká železnica využíva v Spojených štátoch, kde sú to systémy rôznej koncepcie medzi regulárnym metrom a štandardnou modernou električkou.
Ľahké metro

Ľahké metro je druh mestskej hromadnej dopravy podobný metru alebo iným mestských dráham, napríklad VAL. Na vybudovanie ľahkého metra stačia menšie náklady ako na klasické metro, má však nižšiu prepravnú kapacitu pri použití rovnakého počtu vlakov.
Ľahké metro, podobne ako rýchlodrážna električka alebo podpovrchová električka je alternatíva mestskej hromadnej dopravy predovšetkým pre mestá s približne pol miliónom obyvateľov, kde by bolo klasické metro príliš veľké, nákladné alebo nevyťažené. V niektorých prípadoch sú tieto systémy aj vo väčších mestách, a to kvôli nedostatku financií alebo v snahe vyhnúť sa prípadnej predimenzovanej dopravnej stavbe.
Nevýhodou ľahkého metra je nízka kapacita vlakov, pretože súpravy sú kratšie, užšie a podobne alebo menšie stanice z úsporných dôvodov. Ľahké metro je často nadzemné, ako napríklad v Istanbule. Ak je vedené v podzemí, je založené plytko a vďaka menším parametrom sa môžu trasy lepšie prispôsobiť geologickým podmienkam miest, napríklad menšie polomery oblúkov a pod.
Krt

Krt môže byť:
KRT môže byť:
Gambit

Gambit je šachové otvorenie, v ktorom hráč obetuje materiál (najčastejšie pešiaka), aby získal nejakú výhodu (náskok vo vývine figúr, útok na súperovho kráľa...). Gambitové otvorenia boli najpopulárnejšie v 19. storočí. Postupne však záujem o ne klesal, lebo technika hry v obrane sa zlepšovala, stále sa však hrávajú. Najznámejšie gambity sú: "Kráľovský gambit, Evansov gambit, Budapeštiansky gambit, Volžský gambit, Marshallov útok v Španielskej hre".
Dámsky gambit.
Hoci Dámsky gambit má v názve toto slovo, nejedná sa o gambit v pravom zmysle slova. Ak čierny vezme pešiaka (1. d4 d5 2. c4 dxc4), biely môže okamžite nastoliť materiálnu rovnováhu, hrajúc 3. Da4+ a 4. Dxc4.
Ak hráč zvolí gambitové otvorenie, súper má 3 možnosti:
V prípade prijatia obetovaného materiálu má hráč tieto možnosti hry:
Štvorcové číslo

Štvorcové číslo je také číslo formula_1, ktoré sa dá vyjadriť ako druhá mocnina nejakého celého čísla formula_2, čiže ak platí formula_3. Príkladom štvorcového čísla je číslo 16, keďže formula_4 a 4 je celé číslo. Naopak 15 nie je štvorcové šíslo, keďže toto číslo podobnú reprezentáciu nepripúšťa. Prvých 23 štvorcových čísel tvorí postupnosť
Vo všeobecnosti, formula_5-tý člen tejto postupnosti je číslo formula_6 (pre formula_7).
Príklady.
Štvorcové čísla pod 602 sú:
María Mercedes

María Mercedes je mexická telenovela, ktorú vyrobila a odvysielala Televisa v roku 1992. Hlavnú úlohu hrá Thalía. Táto telenovela je prvá zo série úspešnej trilógie telenoviel (tiež známej ako "María Trilogy"). Hlavná postava je chudobné mladé dievča menom María.
Dej.
Chudobná a nevinná María Mercedes sa musí starať sama o svoju rodinu. Jej otec pije a matka ju opustila, keď bola ešte malá (ale aj tak na ňu nemôže zabudnúť). Aj keď robila rôzne huncúctva, nikdy nedopustila, aby na stole chýbalo jedlo a vždy zabezpečila strechu nad hlavou svojej rodiny nedbajúc o to, ako veľmi sú nevďační. Santiago del Olmo je veľmi bohatý a má prekrásnu vilu v najbohatšej štvrti mesta. Hoci zomiera, nemá pokoj, pretože vie, že jeho ničomná a po peniazoch bažiaca švagriná Malvina bude jeho jediný dedič. Jedného dňa, keď je v záhrade, zahliadne Meche. Ponuka k sobášu, manželstvo, posledná vôla a potmehúdsky plán bláznivej Malviny otočí životy každého v dome del Olmo hore nohami - obzvlášť život Jorgeho Luisa, Malvininho utrápeného syna, do ktorého sa Meche zaľúbi.
Poznámka.
María Mercedes sa stala absolútnym hitom a získala najvyššie podiely v Mexiku . Aj vďaka nej dostala Thalía titul "kráľovná telenoviel".
Štvorec (rozlišovacia stránka)

Štvorec môže byť:
Sapporo

Sapporo () je piate najväčšie mesto v Japonsku podľa počtu obyvateľov a tretie najväčšie podľa rozlohy. Je to hlavné mesto prefektúry Hokkaidó. Má rozlohu 1 121,12 km² a asi 1,9 milióna obyvateľov.
Je známe ako hostiteľské mesto Zimných olympijských hier v roku 1972 a vďaka každoročnému snežnému festivalu, ktorý priláka viac ako 2 milióny turistov z celého sveta.
História.
Mesto Sapporo vzniklo roku 1868 nariadením japonskej vlády, ako budúce hlavné mesto novovytvorenej provincie Hokkaido a už od svojho založenia začalo lákať prisťahovalcov z iných častí Japonska. Roku 1870 sa začala výstavba nového mesta. Roku 1880 bolo Sapporo spojené s ostatnými časťami Japonska železnicou. Roku 1907 bola v Sappore založená Poľnohospodárska univerzita a v roku 1910 boli okolité obce, kvôli rýchlemu rastu mesta pripojené k Sapporu. Roku 1918 vznikol v meste systém mestskej električkovej dopravy. V roku 1972 bolo mesto hostiteľom zimnej olympiády. V súčasnosti patrí mesto medzi najväčšie a najdôležitejšie urbanistické sídlo na ostrove Hokkaidó.
Hospodárstvo.
Hospodárstvo Sappora je charakterizované dominantným postavením sektora služieb v štruktúre ekonomiky mesta. Najväčšie priemyselné odvetvia podľa množstva zamestnancov sú informačné technológie, obchod a turizmus. Veľká časť turistickej atraktívnosti mesta spočíva v postavení Sappora, ako centra zimných športov s množstvom dobre vybavených a kvalitných zimných stredísk v blízkom okolí mesta. Mesto je centrom výrobného priemyslu celej oblasti Hokkaida. V meste sa vyrába oceľ, mechanické stroje, papier. Mesto je aj významným centrom potravinárskeho a pivovarníckeho priemyslu. Pivo vyrobené v pivovare Sapporo je známe a obľúbené v celom Japonsku.
Mestské časti.
Sapporo je rozdelené na 10 štvrtí ("ku"):
Adriana Kohútková

Adriana Kohútková (* 6. jún 1966, Bratislava) je slovenská operná speváčka. Študovala spev na Vysokej škole múzických umení v Bratislave u profesorky Hany Štolfovej-Bandovej. 
Kariéra.
V roku 1993 sa stala sólistkou opery Slovenského národného divadla v Bratislave, kde stvárnila množstvo rolí svetového repertoáru (Gildu v "Rigolettovi", Konstanzu v "Únose zo serailu", Donnu Annu v "Don Giovannim", Neddu v "Komediantoch", Aminu v Belliniho "Námesačnej", Violettu v "La traviate", "Luciu di Lammermoor", Máriu v "Dcére pluku", Tatianu v "Eugenovi Oneginovi" a ďalšie).
So súborom opery Slovenského národného divadla tiež hosťovala v Paríži (Olympia – "Hoffmannove poviedky") a v Japonsku ("Musetta" - "Bohéma"). Roku 1996 naspievala titulnú postavu vo svetovej premiére CD nahrávky opery E. Chabriera – "Gwendoline" pod taktovkou Jeana Paula Penina. Pre spoločnosť HNH International nahrala dve Respighiho opery. Za stvárnenie postáv "Melisandy" (1996), Šemachánskej cárovnej (2002) a "Tatiany" (2006) jej bola udelená cena Slovenského literárneho fondu. V lete 2002 spievala s veľkým úspechom "Konstanzu" v "Únose zo serailu" na opernom festivale v Budapešti. 
V zime roku 2003 sa predstavila ako "Mařenka" v "Predanej neveste" v divadle G. Verdiho v Terste, na jeseň v ďalšej produkcii v Zürichu. V októbri 2004 hosťovala so Slovenským národným divadlom v Japonsku ako "Violetta" (opera "La traviata" od Giuseppe Verdiho). Potom nasledovali koncerty v Tokiu s Českou filharmóniou (Janáčkova "Glagolská omša", Dvořákova "Stabat Mater") pod taktovkou Z. Mácala. 
V roku 2005 do jej repertoáru pribudli postavy "Armgard" v opere "Rýnske nymfy" Jacquesa Offenbacha, ktorej produkcia sa konala v Ljubljane ako svetová premiéra, "Rusalka" (7. mája - premiéra v Štátnej opere Praha) a Tatiana v "Eugenovi Oneginovi" (v legendárnej réžii Petra Konwitschneho). V júli sa predstavila ako Violetta na opernom festivale v Ljubljane pod taktovkou L.Voltoliniho a v októbri na festivale v Salzburgu. V decembri sa Adriana Kohútková po prvý raz predstavila publiku ako operetná speváčka v Lehárovej "Veselej vdove" (Hana Glawari). 
Adriana Kohútková je stálym hosťom Národního divadla Praha, Štátnej opery v Prahe, spolupracuje s orchestrami: Slovenská filharmónia, Symfonický orchester Slovenského rozhlasu, Orchester Suisse Romande, Symfonický orchester Düsseldorf, Janáčkova filharmónia Ostrava, Bamberskí symfonici, Česká filharmónia, Symfonický orchester hl.mesta Prahy FOK, a dirigentmi ako O. Lenárd, J. Bělohlávek, P. Maag, Z. Mácal, S. Cambrelling, Y. Darlington, O. Dohnányi, R. Weikert, J. Kovatchev, J. Judd, F. Haider, S. Baudo, P. Altrichter, V. Válek, R. Štúr a ďalší.
Maliar (umelec)

Maliar je umelec, ktorý vytvára obrazy, dvojrozmerné umelecké diela, nanášaním farbiva na povrchy ako je papier, plátno, drevo, sklo, či glazúru keramických a porcelánových nádob. Používa efekt kompozície a ďalších estetických hľadísk na vyjadrenie výrazu, myšlienky vytvoreného umeleckého diela. 
Umelecké maľby sú využívané ako spôsob prezentácie, dokumentujúce a vyjadrujúce rôznorodé pohnútky, témy v škále tak širokej aká je myšlienková pestrosť a praktická zručnosť umelca. Maľby môžu by naturalistické, popisné, môžu vypovedať určitý príbeh, môžu využívať symboly, emócie môžu byť aj presnými portrétmi konkrétnych osôb. V histórii maliarskych diel dominujú duchovné témy a myšlienky zobrazené na dekoráciách hlinených nádob po biblické scény na stenách interiérov chrámov, v ktorých sa na vyobrazenie božstiev využívajú ľudské postavy.
Glasgow

Glasgow je najväčšie škótske mesto a po Londýne a Birminghame je tretím najväčším mestom vo Spojenom kráľovstve. Glasgow leží v najpriemyselnejšej oblasti Škótska, približne 60 kilometrov na západ od hlavného mesta, Edinburghu. Mestom preteká rieka Clyde a menšia rieka Kelvin.
Glasgow je moderné európske veľkomesto. Patrí medzi šestnásť najväčších európskych finančných centier a je tiež najväčším ekonomickým a obchodným centrom Škótska. Taktiež je vyhľadávanou turistickou destináciou; po Londýne a Edinburghu je tretím najnavštevovanejším mestom Veľkej Británie. Vďaka vyspelej infraštruktúre je často považovaný za štartovací bod pre spoznávanie celého Škótska.
Gabilläma

Gabilläma (iný prepis: Gabillema) je v súčasnosti neaktívny stratovulkán, nachádzajúci sa v Etiópii, na priesečníku Afarskej riftovej zóny so severným okrajom etiópskeho riftu. Sopka je tvorená prevažne ryolitovými horninami. Ryolitové lávové domy sa nachádzajú na svahoch sopky a na severnom úpätí sa nachádza rozľahlý (5 × 17 km) lávový prúd bazaltového zloženia, pochádzajúci z trhlinových zón, rozširujúcich sa severne od základne sopky. Nezvetrané lávové prúdy mladšieho veku sa nachádzajú na východnej strane sopky.
Timbiriche

Timbiriche je meno mexickej skupiny, ktorá debutovala 30. apríla 1982 počas vysielania publicistického programu Hoy Mismo s Guillermom Ochoam. Timbiriche pozostávalo zo šiestich detí, z ktorých väčšina mala rodičov slávnych hercov, spevákov, či skladateľov. Ich mená boli Paulina Rubio, Sasha Sokol, Benny Ibarra, Diego Schoening, Mariana Garza a Alix Bauer. Neskôr sa k sextetu chcel pripojiť Erick Rubín. Meno "Timbiriche" je španielska (latinskoamerická španielčina) verzia hry "Dots and Boxes".
V roku 1984 skupina účinkovala v tínedžerskej verzii muzikálu Pomáda (Vaselina v španielčine) a vyrazili s ním na túr po významných španielskych mestách.
V roku 1986, keď všetci členovia boli tínedžeri, bola popularita skupiny asi najväčšia. Thalía nahradila Sasha a Eduardo Capetillo nahradil Bennyho Ibarru, ale ich úspech pokračoval. Sashin odchod zo skupiny bol medzi fanúšikmi veľmi ťažko akceptovaný, pretože bola veľmi obľúbená a Thalía mala veľa možností pocítiť to.
Ďalšie známe náhrady za pôvodnych členov skupiny boli Bibi Gaytan a Edith Márquez. Diego Schoening bol jediný, ktorý nikdy neopustil skupinu.
V roku 1990 uvidel svetlo sveta album "10" a to s rovnakým úspechom ako ten predošlý.
V roku 1992 väčšina členov opustila skupinu a boli nahradení novými. Tí vydali "11". Prekvapivo si skupina dokázala udržiavať popularitu. Posledný vydaný album bol "12". Po tomto albume prišiel oficiálny koniec skupiny.
V roku 1998 počas mexickej letnej šou "Acapulco '98" sa pôvodna skupina dala znovu dokopy (spolu s Erickom Rubínom). Neskôr usporiadali národnú šnúru koncertov, z ktorej vzišiel dvojitý live album a tri nové piesne, "Está Despierto", "Suma Cósmica" a "La Fuerza del Amor". "Está Despierto" bol vydaný ako singel.
Langudi

Langudi (iné názvy: Jangudi, Iangudi, Angudi, Džangudi) je názov komplexného stratovulkánu, nachádzajúceho sa v severnej časti etiópskeho riftu vo východnej Etiópii. Sopka je tvorená stratovulkanickým ryolitovým komplexom, ukončeným kalderou oválneho tvaru. Postkalderové štádium vulkanickej aktivity zahŕňa trachytické a bazaltové lávové prúdy.
Kameň (šach)

Kameň (často, ale nesprávne nazývaný "figúrka, figúra") sa používa na hranie šachu. Šachové kamene sa delia na dve skupiny: pešiakov a figúry. Každý hráč má na začiatku partie 16 kameňov, a to:
Špeciálnym typom šachového kameňa je exokameň, ktorý sa používa v kompozičnom šachu pri tvorbe exoproblémov.
Ajälu Tärara

Ajälu Tärara (iný prepis: Ajelu Terara) alebo Ajälu (iný prepis: Ajelu) je neaktívny stratovulkán, pokrytý vegetáciou, nachádzajúci sa v Etiópii v južnom Afare, severne od sopky Adwa. Stavba sopky je tvorená prevažne ryolitovými lávami. Ich viskozita je príčinou výsledného tvaru sopky. Jediný dôkaz aktivity v nedávnej dobe sú hydrotermálne pramene, lokalizované na západných svahoch sopky.
Härtali (erupčná zóna)

Härtali (iný prepis: Hertali) alebo Härtale (iný prepis: Hertale) je trhlinová erupčná zóna, tvorená prevažne bazaltami, nachádzajúca sa na južnom konci roviny Awaš v Etiópii. Údaje o poslednej aktivite nie sú k dispozícii, ale na základe sviežo vyzerajúcich hornín sa ich vek odhaduje na holocén.
Li’ado Hajk

Li’ado Hajk je menšie vulkanické pole, ktoré pozostáva približne z tucta maarov, troskových kužeľov a lávových prúdov, nachádzajúce sa na rovineAwaš v Etiópii. Na základe morfológie maarov a troskových kužeľov sa predpokladá pleistocénny vek hornín.
Figúra (šach)

Figúra (v šachu) je druh šachového kameňa. Medzi figúry patrí: kráľ, dáma, veža, strelec a jazdec.
Podľa sily delíme figúry na ľahké (strelec, jazdec), ťažké (dáma, veža) a kráľa.
Dodatok: V hovorovej reči, ale aj v písanom texte sa pod pojmom "figúra" často myslí "ľahká figúra". Používa sa hlavne pri komentovaní partie. Napr. výraz ""biely má o figúru viac" znamená "biely má o jednu ľahkú figúru viac"".
Dofän Tärara

Dofän Tärara alebo Dofän (iný prepis: Dofen (Terara), iný (,taliansky?) názov: Dofane), niekedy označovaný aj ako "„dymiaca hora“", je súčasnosti neaktívny stratovulkán, nachádzajúci sa v severnej časti eitópskeho riftu v Etiópii. Ryolitová sopka je posiata viacerými drobnými troskovými kužeľmi, sústreďujúcimi sa pozdĺž severojužnej zlomovej zóny. Severnejšie umiestnené kužele sú mladšie (na základe morfológie) a pretrvávajúcej aktivite fumarol na južných svahoch sopky).
Vášáryová

Vášáryová môže byť:
Šachový symbol

Šachové symboly sa používajú pri zápise a komentovaní šachových partií. Používanie symbolov výrazne uľahčuje a sprehľadňuje zápis partie.
Skratky kameňov.
Kamene sa v texte označujú veľkými písmenami, iba pešiak sa neoznačuje vôbec alebo malým písmenom.
slov. názov - slov. skratka; angl. názov - angl. skratka
České označenie kameňov je také isté, ako slovenské. V niektorých textoch sa namiesto označenia šachového kameňa písmenom používa jeho označenie obrázkom. Veža a dáma sa označujú tiež aj ako ťažké figúry (v angličtine ako major pieces). Jazdec a strelec ako ľahké figúry (v angličtine minor pieces) 
Ďalšie symboly.
V šachových textoch(pri komentároch k partiám) sa používa množstvo ďalších symbolov. Jednak sú to symboly, ktoré hodnotia ťah a jednak symboly, ktoré hodnotia pozíciu a ďalšie pomocné symboly. Tu sú najdôležitejšie a najpoužívanejšie:
"Hodnotiace ťah"
"Hodnotiace pozíciu alebo okolnosti, ktoré nastali pri partii"
= - hra je vyrovnaná
= alebo ⩲ - biely ma malú výhodu
Maliar

Maliar môže byť:
Fäntale Isatä Gämora

Fäntale Isatä Gämora alebo Fäntale (iný prepis: Fentale Isate Gemora, Fentale, po taliansky Monte Fantalè) je v súčasnosti neaktívny stratovulkán, nachádzajúci sa na severnom okraji etiópskeho riftu v Etiópii. Jeho vrchol je ukončený kalderou s rozmermi 2,5 × 4,5 km s výškou stien 500 m. Výplň kaldery tvoria trachytické lávové prúdy, samotný vulkán je tvorený prevažne ryolitovými lávovými prúdmi s menšinovým obsahom tufov. Erupcia v roku 1820 sa odohrala na južných svahoch sopky, keď sa z 4 km dlhej trhliny vyliala bazaltová láva s objemom 2,5×107 m3.
Margaréta Brabantská

Margaréta Brabantská (* 4. október 1276 - † 14. december 1311, Janov, Taliansko) bola rímska kráľovná, manželka rímskonemeckého cisára a rímskeho kráľa Henricha VII. 
Život.
Margarétino manželstvo s Henrichom VII. spečatilo mier medzi Brabantskom a Luxemburskom po bitke pri Worringene (1288). Stalo sa tak 9. júla 1292 na hrade Tervuren pri Bruseli. 
Margaréta mala napriek hlbokej zbožnosti a asketickým sklonom trvalý vplyv na rozhodnutia svojho manžela. Spolu s ním ju 6. januára 1309 v Aachene korunovali na rímsku kráľovnú. Sprevádzala ho aj počas jeho rímskej jazdy. 
Počas obliehania Brescie ochorela a o pár mesiacov zomrela v Janove (14. december 1311). Tu ju pochovali vo františkánskom kostole San Francesco di Castelletto, v blízkosti hlavného oltára. Náhrobok, ktorý na objednávku cisára Henricha VII. vyrobil Giovanni Pisano sa však nezachoval, pretože kostol začiatkom 19. storočia zbúrali.
Bäru

Bäru (iný prepis: Beru) je menšie vulkanické pole, ktoré je tvorené lávovými prúdmi prevažne bazaltového zloženia, a ktoré sa nachádza v hlavnom riftovom systéme v centrálnej Etiópii, medzi vulkánmi Fäntale a Koni. Vzhľad hornín poukazuje na relatívne mladý vek hornín, ale bližšie údaje o sopečnej aktivite (či už v minulosti, alebo súčasnej) nie sú známe.
Ebulioskopia

Ebulioskopia je fyzikálne chemická metóda, ktorou sa určuje molárna hmotnosť rozpustenej látky podľa nameraného zvýšenia teploty varu (resp. teploty kondenzácie). Pri rozpustení látky v roztoku dôjde k zvýšeniu teploty varu roztoku oproti čistému rozpúšťadlu a podľa tejto zmeny je možné určiť molárnu hmotnosť. Podobnou metódou, ktorá namiesto zmeny bodu varu využíva bod tuhnutia, je kryoskopia.
Princíp.
Podobne ako u kryoskopie, zmena teploty tuhnutia či teploty varu roztoku patrí medzi koligatívne vlastnosti roztokov. Táto zmena prebieha bez ohľadu na povahu rozpustenej látky (napr. jej veľkosť či náboj). Táto zmena súvisí so zmenou chemického potenciálu a takisto s parciálnym tlakom pár nad rozpúšťadlom. Keďže je tlak pár rozpúšťadla nad roztokom nižší oproti tlaku pár nad čistým rozpúšťadlom, je roztok potrebné zahriať na vyššiu teplotu. Zníženie tlaku pár rozpúšťadla (parciálneho tlaku) nad roztokom popisuje Raoultov zákon.
Pre výpočet molárnej hmotnosti rozpustenej látky potom platí vzťah
kde "M" je molárna hmotnosť, "Ee" je ebulioskopická konštanta, "g" je hmotnosť rozpustenej látky, "ΔTe" je zvýšenie teploty varu a "g0" je hmotnosť rozpúšťadla. Ebulioskopická konštanta udáva teoretické zvýšenie teploty varu, ak by roztok mal molalitu rovnú 1 mol/kg. Pre vodu je "Ee" = 0,513 K. Táto konštanta má len teoretickú hodnotu, pretože platí len pre roztoky, pre ktoré platí Raoultov zákon, ktorý neplatí pre roztoky s vysokou koncentráciou.
Meranie.
Samotné meranie ebulioskopie prebieha v zariadeniach zvaných ebulioskopy, na meranie teploty sa využíva napríklad Beckmannov teplomer.
Pomáda

Pomáda je populárny muzikál od Jima Jacobsa a Warrena Caseyho. Veľmi úspešná bola sfilmovaná verzia nakrútená v roku 1978 s učinkujúcimi Johnom Travoltom a Oliviou Newton-Johnovou.
Muzikál je založený na téme stredoškolským skupín z 50. rokov 20. storočia a obsahuje aj postavy "tvrdých chlapov" z robotníckej triedy – greaserov, z čoho pochádza aj názov muzikálu v angličtine ("Grease") Muzikál sa odohráva na fiktívnej škole Rydell High v Chicagu. Niektoré zo sociálnych tém použitých v muzikáli sú „tínedžerské tehotenstvo“ a „násilie gangov“; tiež narába s témami ako láska, priateľstvo, rebelantstvo a skúmanie sexuálnej stránky počas dospievania a tiež v istej miere triedne konflikty.
Piesne.
1. dejstvo:
1) "Alma Mater" – Miss Lynch, Patty a Eugene
2) "Alma Mater Parody" – Pink Ladies a Burger Palace Boys
3) "Summer Nights" – Sandy a Danny, Pink Ladies a Burger Palace Boys
4) "Those Magic Changes" – Doody, Burger Palace Boys a Pink Ladies
5) "Freddy, My Love" – Marty a Pink Ladies
6) "Greased Lightnin"' – Kenickie a Burger Palace Boys
7) "Mooning" – Roger a Jan
8) "Look at Me, I'm Sandra Dee" – Rizzo
9) "Since I Don't Have You" – Sandy
10) "We Go Together" – Pink Ladies a Burger Palace Boys
2. dejstvo:
1) "Shakin' at the High School Hop" – Všetci
2) "It's Raining on Prom Night" – Sandy a rádiový hlas zo zákulisia
3) "Shakin' at the High School Hop (Reprise)" – Všetci
4) "Born to Hand-Jive" – Johnny Casino so skupinou
5) "Beauty School Dropout" – Teen Angel, Frenchie a chór
6) "Alone at a Drive-In Movie" – Danny a Burger Palace Boys
7) "Rock 'N' Roll Party Queen" – Roger a Doody
8) "There Are Worse Things I Could Do" – Rizzo
9) "Look at Me, I'm Sandra Dee (Reprise)" – Sandy
10) "All Choked Up" – Sandy a Danny, Pink Ladies a Burger Palace Boys
11) "We Go Together (Reprise)" – Všetci
K’onä Isatä Gämora

K’onä Isatä Gämora (iný prepis: K’one Isate Gemora) alebo K’onä (iný prepis: K’one) je názov vulkanického komplexu, pozostávajúceho z viacerých kaldier (celkovo z ôsmich), troskových kužeľov a lávových prúdov, nachádzajúceho sa v Etiópii, asi 30 juhozápadne od sopky Fäntale. Najväčšia je kaldera "Gariboldi" s rozmermi 5 × 7,5 km, jej východné steny sú prerušené menšou kalderou. Dno kaldery a jej steny sú rozrušené trhlinami, usporiadanými paralelne v severojužnej línii.
Bosät-Bäriča

Bosät-Bäriča (taliansky názov Boseti) je názov stratovulkanického komplexu, pozostávajúceho z dvoch vulkánov Bosät Tärara (iný prepis: Boset Terara, po taliansky Boseti-Gudda) a Bäriča Tärara (iný prepis: Beriča Terara, po taliansky Boseti-Bariccia), ktorých erupčná činnosť je vzájomne ovplyvňovaná. Komplex sa nachádza v centrálnej Etiópii, približne 100 km juhovýchodne od hlavného mesta Addis Abeba.
V počiatočnom štádiu aktivity komplexu prevažovali erupcie bazaltovo-trachytických láv, po ktorom nasledovali explozívne erupcie ryolitov a neskoršie sformovanie kaldery. Postkalderové štádium aktivity prinieslo produkciu obsidiánových lávových dómov a pridružených lávových prúdov, ktoré úplne deštruovali kalderu. Zvyšky jej stien sa dajú nájsť na severozápadnom svahu sopky Bosät.
Bishoftu (vulkanické pole)

Bishoftu je názov vulaknického poľa v Etiópii, pozostávajúceho z viacerých troskových kužeľov a maarov. Niektoré z maarov sú zaliate vodou a slúžia ako rekreačná oblasť blízkeho hlavného mesta Addis Abeba. Viaceré krátery a kužele sú orientované v smere severovýchod-juhozápad, paralelne so smerom etiópskeho riftového systému. V horninovom zložení poľa prevládajú ryolity.
Bimetalizmus

Bimetalizmus je peňažná sústava/mena, základom ktorej sú dva drahé kovy, a to spravidla striebro a zlato.
Bimetalizmus je spravidla druhým stupňom vývoja v histórii peňažnej výmeny. Ako výmenný prostriedok tu slúžia dva cenné kovy-zlato a striebro. Bimetalizmus vznikol z trimetalizmu vylúčením mede, ako výmenného prostriedku.
Monometalizmus

Monometalizmus je peňažná sústava/mena, základom ktorej je len jeden drahý kov (napríklad striebro alebo zlato).
Je to spravidla ďalší stupeň vývoja po bimetalizme. Ak je jediným výmenným prostriedkom zlato, hovoríme o tzv. zlatom štandarde, čo znamená voľnú vymeniteľnosť peňazí za zlato.
Jack Rozparovač

Jack Rozparovač (angl. Jack the Ripper) je prezývka pravdepodobného sériového vraha, ktorý medzi augustom a novembrom v roku 1888 v Londýnskej štvrti Whitechapel brutálne zavraždil údajne päť prostitútok. Jeho totožnosť je neznáma, nikdy sa ho nepodarilo dostihnúť.
Obete.
Ako oficiálne obete sú uvádzané Mary Ann Nicholsonová, Annie Chapmanová, Elizabeth Strideová, Kate Eddowesová a Mary Jane Kellyová, ale obetí mohlo byť pravdepodobne oveľa viac. Vrah obetiam odrezal hlavu a rozpáral brucho s výnimkou Elizabeth Strideovej, ktorá bola len podrezaná, pretože brutálneho vraha pri útoku pravdepodobne niečo vyrušilo. Mary Kellyovú dokonca zavraždil priamo v jej dome (Miller´s Court 13). Jej telo bolo príšerne zohavené, vnútornosti ležali vedľa nej na posteli a kúsky mäsa boli rozvešané po celej izbe. Legendy okolo Jacka Rozparovača sú kombináciou právoplatných historických výskumov, konšpiračných teórii a folklóru. Počas vyšetrovania sa zistilo, že vrah má znalosti anatómie a vie zručne pracovať skalpelom, britvou alebo iným ostrým nožom, keďže Eddowesovej dokázal vypitvať obličku v úplnej tme. Preto sa dodnes tvrdí, že vrah bol pravdepodobne lekár. 
Listy Jacka Rozparovača.
Scotland Yard v tejto dobe obdržal asi 600 listov, ktorých autori sa podpisovali ako Jack Rozparovač. Za pravé sú však uznávané len tri "("Vážený šéfe","Smelý Jack" a "Z Pekla")", niektoré zdroje tvrdia, že pravý bol len list "Z Pekla". Prvý list, podpísaný ako Jack Rozparovač, menom podľa ktorého tento sériový vrah získal pomenovanie a prezývku, bol adresovaný Central News Agency, 27. september 1888. Kuriózne je, že prvý list doniesol na policajnú stanicu pravdepodobne sám Jack Rozparovač.
"Smelý Jack".
Druhý list bola vlastne pohľadnica.
"Z Pekla".
Tretí list obdržal predseda vyšetrovacieho výboru George Lusk, spolu s obličkou Kate Eddowesovej.
Identita Jacka Rozparovača.
Vzniklo tiež mnoho teórií o možnej identite Jacka Rozparovača. Osoby, ktoré sú dodnes najviac podozrivé:
Ďalší podozriví.
Toto všetko sú však iba dohady. Žiadny skutočný dôkaz neexistuje a pravá identita Jacka Rozparovača zostane už zrejme navždy tajomstvom.
Trimetalizmus

Trimetalizmus je peňažná sústava (mena), základom ktorej sú tri drahé kovy, a to spravidla striebro, zlato a meď. Po trimetalizme spravidla nasleduje bimetalizmus.
Trimetalizmus sa uplatnil napr. v starovekom Egypte v 3. storočí pred Kr.
Gamaliel II.

Gamaliel II. alebo Gamaliel z Javne, krátko Raban Gamaliel (alebo "Gamliel") bol židovský učenec, tanaita, vnuk Gamaliela Staršieho, predseda sanhedrinu v Javne (lat. "Jamnia"). Po zničení Druhého chrámu sa Gamaliel pokúšal vybudovať v Javne nové stredisko židovského intelektuálneho života. 
Rozhodol o prijatí kníh Kazateľ a Pieseň piesní do biblického kánonu, ktorý tak uzatvoril.
Ján Fadrusz

Ján Fadrusz (), krstený "Ján Evanjelista Fadrusz" (; * 2. september 1858, Bratislava, Uhorsko, Rakúske cisárstvo, dnes Slovensko – † 25. október 1903, Budapešť, Rakúsko-Uhorsko, dnes Maďarsko) bol uhorský sochár. Jeho zameraním bol klasicistický pomníkový smer.
Narodil sa na Zámockej ulici v Pálffyho dvore, v chudobných pomeroch. Vyučil sa za zámočníka, vo voľných chvíľach maľoval a kreslil. Študoval na rezbárskej škole v Uhrovci s podporou mestského magistrátu. Výtvarne nadaného chlapca (1883 - reliéf "Ahasver") sa ujal archivár J. A. Batka a dopomohol mu k štúdiu na viedenskej akadémii. Na základe odporúčania V. Tilgnera v roku 1885 dostal štipendium 1. Prešporskej sporiteľne. 
Po absolvovaní akadémie vytvoril v Bratislave sériu akademicky rutinovaných búst ("Jakub Palugyay", "Laforest - dómsky zbormajster"), ale prerazil až svojim "Kristom na kríži" v roku 1892 v Blumentálskom kostole za ktorého dostal Munkácsyho cenu (práca podľa ukrižovaného modelu i vlastného ukrižovania). 
V roku 1893 si v Budapešti otvoril sochársky ateliér a venoval sa portrétnemu a monumentálnemu sochárstvu (sochy Ľudovíta Tiszu, Mikuláša Wesselényiho a jazdecká socha Mateja Korvína v Kolozsvári a mnohé iné diela). Panovník ho vymenoval rytierskym krížom Františka Jozefa a rádom železnej koruny tretej triedy. Čestný doktorát mu udelila Kolozsvárska univerzita. 
Medzi jeho najznámejšie diela patrilo milenárne súsošie Márie Terézie v Bratislave na dnešnom námestí Ľudovíta Štúra, ktoré bolo v roku 1921 rozbité.
Viaceré práce z jeho mladosti (portréty a figurálne kompozície) sú väčšinou v galérii mesta Bratislavy. Ako 45-ročný nečakane zomrel v Budapešti, kde je aj pochovaný.
František Dojčák

František Dojčák (* 23. august 1913 – † 5. apríl 1989) bol slovenský astronóm, priekopník amatérskej astronómie, pôsobil v Spišskej Novej Vsi.
Danka Barteková

 
 
 
 
 
 
 
 
 
 
 
 
 
 
 
 
 
 
 
 
 
Mgr. Danka Barteková (* 19. október 1984, Trenčín) je slovenská reprezentantka v streleckej disciplíne skeet. Je držiteľkou svetového rekordu a bronzovou medailistkou z letných olympijských hier v roku 2012. V júli 2013 sa stala členkou Medzinárodného olympijského výboru. Zúčastnila sa aj na letných olympijských hrách 2016 v Rio de Janeiro, kde bola vlajkonosičkou slovenskej výpravy.
V roku 2009 absolvovala odbor Medzinárodné vzťahy na Fakulte politických vied a medzinárodných vzťahov Univerzity Mateja Bela v Banskej Bystrici.
V auguste 2023 získala titul majsterky sveta v skeete a miestenku na Letné olympijské hry 2024, v auguste 2018 sa po tretíkrát stala majsterkou Európy v rovnakej disciplíne. V septembri 2018 na Majstrovstvách sveta získala 4. miesto v skeete a zároveň miestenku na Letné olympijské hry 2020.
Medzinárodný olympijský výbor.
Barteková sa 3. júla 2013 oficiálne stala členkou Medzinárodného olympijského výboru za komisiu športovcov. Do funkcie bola zvolená už počas Olympiády v Londýne, ale menovanie sa odložilo kvôli protestom diskvalifikovaných kandidátov. Barteková je najmladšou členkou a zároveň dostala najviac bodov, 75 z 80.
Doxastická logika

Doxastická logika je odvetvie logiky, ktoré skúma logickú štruktúru "viery" a "presvedčenia", s ktorými klasická výroková alebo predikátová logika nedokážu plnohodnotne narábať. Napríklad výrok
je z hľadiska klasickej výrokovej logiky atomárny. To znamená, že výroková logika ho chápe ako ďalej nedeliteľný celok a nezaujíma sa o jeho vnútornú štruktúru. Doxastická logika ide hlbšie a rozlišuje v tomto výroku dve komponenty: takzvanú doxastickú modalitu "Verí sa, že" a samotný výrok pod modalitou "Tráva má zelenú farbu". Niektorí logici považujú doxastickú logiku za variantu epistemickej logiky.
V užšom význame pojem doxastická logika označuje konkrétny logický kalkul študovaný v rámci doxastickej logiky vo vyššie uvedenom zmysle.
Indexované doxastické modality.
Namisto doxastickej modality "Verí sa, že" ktorá priamo referuje na všetky bytosti schopné veriť, sa vo väčšine doxastických kalkulov uvažujú adresné modality typu "Osoba formula_1 verí, že". V takom prípade sa hovorí o indexovanej doxastickej modalite. Doxastické a epistemické logiky sú obľúbenym nástrojom v umelej inteligencii v teórii multiagentových systémov kde sa s ich pomocou študuje podstata a povaha presvedčenia a viery, tak ako si ju o stave okolitého sveta vytvárajú jednotlivé agenty. V tomto kontexte sa indexované modality čítajú "Agenta formula_1 verí, že".
Jazyk doxastických kalkulov.
Abeceda jazyka väčšiny výrokových doxastických kalkulov obsahuje:
Písmeno "B" v názve doxastického operátora poukazuje na anglické "belief", čiže "viera". Správne sformované formule v jazyku doxastickej logiky môžu vyzerať napríklad takto:
Vzťah k epistemickej logike.
V epistemickej logike sa pracuje s operátorom formula_18 alebo s jeho indexovanou verziou formula_19, pričom formula
sa číta "Osoba formula_1 vie, že formula_7". Pri výstavbe niektorých epistemických kalkulov sa vychádza z doxastickej logiky a operátor formula_19 sa v nich definuje iba ako syntaktická skratka, napríklad predpisom
Čiže to, že osoba formula_1 niečo vie, znamená práve tolko, že je o tom osoba formula_1 presvedčená a navyše to tak naozaj je.
Maslowova pyramída

"Maslowova pyramída potrieb"
Maslowova pyramída (potrieb) je hierarchia ľudských potrieb, ktorú definoval americký psychológ Abraham Harold Maslow v roku 1943. Podľa tejto teórie má človek päť základných potrieb (od najnižších po najvyššie - spolu teda tvoria akúsi „pyramídu“):
Prvé štyri kategórie Maslow označuje ako nedostatkové potreby a piatu kategóriu ako potreby bytia alebo rastové potreby. Všeobecne platí, že nižšie položené potreby sú významnejšie a ich aspoň čiastočné uspokojenie je podmienkou pre vznik menej naliehavých a vývojovo vyšších potrieb. Toto však nie je možné tvrdiť bezvýhradne a je dokázané, že uspokojovanie vyšších potrieb (estetických, duchovných) môže napomôcť v krajných situáciách ľudského života, v ktorých je možnosť uspokojovania nižších potrieb obmedzená (napr. v prostredí koncentračných táborov, o čom referovali napr. Viktor Frankl alebo Konrad Lorenz). Za najvyššiu považuje Maslow potrebu sebarealizácie, čím označuje ľudskú snahu naplniť svoje schopnosti a zámery.
Abraham Maslow vychádzal z presvedčenia, že výkon pracovníkov je možné zvyšovať až k prirodzeným fyziologickým hraniciam, ak budú uspokojované nielen materiálne, ale i sociálne potreby, t. j. potreby sebarealizácie, sebaaktualizácie, sebauskutočnenia, sociálnej spolupatričnosti k niekomu alebo niečomu, tvorivosti, bezpečia, istoty, postavenia a pod. K saturácii (naplneniu, uspokojeniu) väčšiny potrieb dochádza práve v pracovnom procese. Prínosom tejto školy je, že sa snaží brať organizáciu ako systém zaisťujúci integritu osobných záujmov a záujmov organizácie. Paradoxom, je, že mnohí o sebarealizáciu nestoja, sú motivovaní len nižšími fyziologickými potrebami, pokojom a pohodlím.
Nedostatkové potreby.
Fyziologické potreby.
Fyziologické potreby sú potreby organizmu a majú najvyššiu prioritu. Skladajú sa prevažne z týchto potrieb:
Potreba bezpečia, istoty.
Hneď ako sú naplnené fyziologické potreby, začnú narastať potreby istoty:
Potreba lásky, prijatia, spolupatričnosti.
Po naplnení fyziologických potrieb a potrieb bezpečia prichádza tretia vrstva - sociálne potreby. Tie sa vo všeobecnosti skladajú z citových vzťahov ako napr.:
Potreba uznania, úcty.
Napĺňaním citových vzťahov rastie ďalšia vrstva sociálnych potrieb :
Potreby bytia.
Potreba sebarealizácie.
Sebaaktualizácia (pojem zaviedol Kurt Goldstein, niekedy sa označuje ako sebarealizácia) je inštinktívna potreba naplniť svoje schopnosti a snaha byť najlepším akým len človek môže byť. 
Maslow definoval sebarealizovaných ľudí takto:
Sebatranscendencia.
Na vrchole pyramídy sa nachádza sebatranscendencia, niekedy nazývaná aj duchovné potreby.
Maslow verí, že by sme mali skúmať a rozvíjať vrcholné zážitky (krátke a zriedkavé momenty inšpirácie, extázy, uvoľnenia tvorivej energie) ako cestu k dosahovaniu osobného rastu a naplnenia. Jednotlivci s najväčšími predpokladmi k dosahovaniu vrcholných zážitkov sú sebaaktualizovaní, zrelí, zdraví a sebanaplnení. Každý človek je schopný mať vrcholné zážitky. Tí, ktorí ich nemajú, ich nejakým spôsobom potlačili alebo zabránili ich vzniku.
Údelné kniežatstvo

Údelné kniežatstvo alebo údel bola vo včasnom stredoveku oblasť vlády vyčlenená jednotlivému príslušníkovi vládnucej dynastie. 
Vo Veľkej Morave a v Uhorsku to bolo napríklad Nitrianske kniežatstvo, v českom štáte Morava, údelné kniežatstvá sú ďalej známe najmä z Poľska a Ruska. Údely boli bežné v časoch, kedy panovník štátne územie pokladal za majetok (patrimónium) kniežacej rodiny, a zanikli keď panovníkova moc prestala mať patrimoniálnu povahu. V Rusku pretrvala sústava údelov v pozmenenej forme až do začiatku 20. storočia; existovali tam tzv. údelné statky určené na zabezpečenie hmotného postavenia členov cárskeho rodu.
GPU

GPU môže byť:
gpu je skratka "geopotential unit", čo je jednotka pre geopotenciálnu kótu
VPU

VPU môže byť: